貿易

有時又叫交易、買賣，係交換貨物或者服務嘅商業行為，由古時嘅以物易物，發展成用錢銀做媒介。搞貿易嘅地方叫市場。

概念

貿易嘅起源係分工同比較優勢。

人同人之間以至國家同國家之間喺「擅長生產乜嘢貨品同服務」呢一點上都有差異：例如假想而家有兩個人，A 君比較叻煮嘢食，B 君比較叻整電腦，A 君會比較有誘因去開餐廳，而 B 君會比較有誘因去搵份做電腦技術員嘅工，B 君冇 A 君咁肯花時間煮嘢食，所以日日晏晝都去幫襯 A 君間餐廳，將佢做技術員賺到嘅錢俾 A 君嚟換取嘢食－兩個人之間形成咗一種互利嘅貿易關係；呢種現象喺國與國之間都會睇到，例如俄羅斯嘅國土石油含量多過日本嘅好多，所以比起日本更加有誘因發展石油產業，而當日本想要用石油嗰陣，就可能會問俄羅斯攞，但俄羅斯正路唔會免費送石油俾日本，所以日本要搵返啲有價值嘅嘢送俾俄羅斯，等俄羅斯有誘因俾石油佢－國際貿易就形成咗。

世界嘅唔同地區之間年年都有大量貿易發生緊－地理同文化等方面嘅差異令到唔同地區擅長生產唔同嘅貨品同服務。

經濟學
分工

攷